CELEX: 22012D0191
Language: et
Date: 2012-10-26 00:00:00
Title: EMP Ühiskomitee otsus nr 191/2012, 26. oktoober 2012 , millega muudetakse EMP lepingu I lisa ( „Veterinaar- ja fütosanitaarküsimused” )

24.1.2013   
            
            
               ET
            
            
               Euroopa Liidu Teataja
            
            
               L 21/37
            
         EMP ÜHISKOMITEE OTSUS
   
   nr 191/2012,
   26. oktoober 2012,
   millega muudetakse EMP lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut (EMP leping), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 1. märtsi 2012. aasta rakendusmäärus (EL) nr 176/2012, millega muudetakse nõukogu direktiivi 90/429/EMÜ B, C ja D lisa brutselloosi ja Aujeszky haigusega seotud loomatervishoiunõuete osas (1).
            
         
               (2)
            
            
               EMP lepingusse tuleb inkorporeerida komisjoni 4. juuli 2011. aasta rakendusotsus 2011/396/EL, millega antakse Jaapanis asuvale laboratooriumile luba teha seroloogilisi teste marutaudivastaste vaktsiinide tõhususe kontrollimiseks (2).
            
         
               (3)
            
            
               Käesolevas otsuses käsitletakse elusloomi, välja arvatud kalasid ja vesiviljelusloomi. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
            
         
               (4)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (5)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt.
   
               1)
            
            
               Osa 4.1 punkti 8 (nõukogu direktiiv 90/429/EMÜ) järele ja osa 8.1 punkti 7 (nõukogu direktiiv 90/429/EMÜ) järele lisatakse järgmine taane:
               
                           „—
                        
                        
                           
                              32012 R 0176: komisjoni rakendusmäärus (EL) nr 176/2012, 1. märts 2012 (ELT L 61, 2.3.2012, lk 1).”
                        
                     
         
               2)
            
            
               Osa 4.2 punkti 96 (komisjoni otsus 2011/91/EL) järele lisatakse järgmine punkt:
               
                           „97.
                        
                        
                           
                              32011 D 0396: komisjoni rakendusotsus 2011/396/EL, 4. juuli 2011, millega antakse Jaapanis asuvale laboratooriumile luba teha seroloogilisi teste marutaudivastaste vaktsiinide tõhususe kontrollimiseks (ELT L 176, 5.7.2011, lk 51).
                           Käesolevat akti ei kohaldata Islandi suhtes.”
                        
                     
         Artikkel 2
   Rakendusmääruse (EL) nr 176/2012 ja rakendusotsuse 2011/396/EL norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. novembril 2012. aastal, tingimusel et EMP ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
         
      
   
   
      (1)  ELT L 61, 2.3.2012, lk 1.
   
      (2)  ELT L 176, 5.7.2011, lk 51.
   
      (3)  Põhiseadusest tulenevaid nõudeid ei ole nimetatud.